ದುನಿಯಾ ವಿಜಿಗೆ ಮತ್ತೆ ಸಂಕಷ್ಟ – ಆರೋಪ ಸಾಬೀತಾದ್ರೆ 7 ವರ್ಷ ಜೈಲು

ಬೆಂಗಳೂರು: ಮೊದಲ ಪತ್ನಿ ಇರುವಾಗಲೇ ಎರಡನೇ ಮದುವೆಯಾದ ದುನಿಯಾ ವಿಜಿಗೆ ಈಗ ಸಂಕಷ್ಟ ಎದುರಾಗಿದೆ.

ಕಾನೂನಿನ ಪ್ರಕಾರ ಮೊದಲ ಪತ್ನಿ ಬದುಕಿರುವಾಗಲೇ 2ನೇ ಮದುವೆ ಆಗುವಂತಿಲ್ಲ, ಅಲ್ಲದೇ ಎರಡನೇ ಪತ್ನಿ ಎಂದು ಘೋಷಣೆ ಮಾಡುವಂತೆಯೂ ಇಲ್ಲ. ಆದರೆ ನಟ ವಿಜಿ ಜಿಮ್ ಟ್ರೈನರ್ ಮೇಲೆ ಹಲ್ಲೆ ಹಾಗೂ ಕಿಡ್ನಾಪ್ ಪ್ರಕರಣದಲ್ಲಿ ಜೈಲಿನಲ್ಲಿರುವಾಗ ಎರಡನೇ ಹೆಂಡತಿಯ ಬಗ್ಗೆ ಪತ್ರ ಬರೆದಿದ್ದ ವಿಜಿ ಕೀರ್ತಿಗೌಡ ತನ್ನ 2ನೇ ಹೆಂಡತಿ ಅಂತ ಒಪ್ಪಿಕೊಂಡಿದ್ದರು.

ಈ ಪತ್ರವನ್ನು ಆಧಾರವನ್ನು ಇಟ್ಟುಕೊಂಡು ಮೊದಲ ಪತ್ನಿ ನಾಗಲಕ್ಷಿ ಐಪಿಸಿ ಸೆಕ್ಷನ್ 494(ಪತ್ನಿ ಜೀವಂತ ಇರುವಾಗಲೇ ಮತ್ತೊಂದು ಮದುವೆ) ಅಡಿಯಲ್ಲಿ ದೂರು ದಾಖಲಿಸಲು ನಿರ್ಧರಿಸಿದ್ದಾರೆ.

ತನ್ನ ಆರೋಪದ ಬಗ್ಗೆ ವಕೀಲರಿಗೆ ವಿಜಿ ವಿರುದ್ಧ ಎಲ್ಲಾ ದಾಖಲೆಗಳನ್ನು ನೀಡಿರೋ ನಾಗರತ್ನ, ಈ ವಾರವೇ ನ್ಯಾಯಾಲಯದಲ್ಲಿ ಖಾಸಗಿ ದೂರು ದಾಖಲಿಸಲು ನಿರ್ಧರಿಸಿದ್ದಾರೆ. ಆರೋಪ ಏನಾದರೂ ಸಾಬೀತಾದರೆ ಕನಿಷ್ಟ ಅಂದರೂ ವಿಜಿ 7 ವರ್ಷ ಜೈಲು ಶಿಕ್ಷೆ ಅನುಭವಿಸಬೇಕಾಗುತ್ತದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv